उन्होंने कहा कि इस पूरे मामले की जाँच कर रहे भारत के पूर्व मुख्य न्यायाधीश न्यायमूर्ति आर एस पाठक को जिन अधिकारों की आवश्यकता पड़ेगी, वे उन्हें दिए जाएँगे और आवश्यकता पड़ी तो जाँच का दायरा भी बढ़ाया जाएगा.

उधर वोल्कर मुद्दे पर नटवर सिंह के इस्तीफ़े को अपर्याप्त बताते हुए और कांग्रेस अध्यक्षा सोनिया गांधी के इस्तीफ़े की माँग करते हुए विपक्ष ने संसद के दोनों सदनों से वॉकआउट किया.

लोकसभा में विजय कुमार मल्होत्रा के नेतृत्व में विपक्ष के सांसदों ने सोनिया गांधी, इस्तीफ़ा दो... के नारे लगाए जिसके चलते सदन की कार्यवाही को कई बार स्थगित करना पड़ा.

विपक्ष ने राज्यसभा में भी इस मुद्दे को लेकर हंगामा किया. 

इस सदन में विपक्ष के नेता जसवंत सिंह ने जब सवाल खड़े किए तो सदन में केंद्र सरकार के संसदीय कार्य राज्यमंत्री सुरेश पचौरी ने घोषणा की कि 15 दिसंबर को प्रधानमंत्री मनमोहन सिंह ख़ुद राज्यसभा में उपस्थित होकर वोल्कर मामले पर स्पष्टीकरण देंगे.

दोनों सदनों में विपक्ष के इस रवैये पर प्रतिक्रिया व्यक्त करते हुए अंबिका सोनी ने कहा कि विपक्ष अपनी पार्टी के अंतर्कलह को छिपाने के लिए यह सारे तरीके अ... अधिकतम 4000 वर्णों के लिए लेख जारी रखें:
पना रहा है.

उन्होंने कहा कि नटवर सिंह के इस्तीफ़े के बाद सदन में विपक्ष का इस तरह गतिरोध बनाए रखना एक ग़ैर ज़िम्मेदाराना हरक़त है.

उधर यूपीए सरकार के घटक वामदलों के सांसदों ने भी सदन में सरकार द्वारा अस्पतालों में चिकित्सा जाँचों की फीस बढ़ाए जाने के मसले पर काफ़ी हंगामा किया.